b'\n_START_ARTICLE_\nStephen Walkom\n_START_SECTION_\nKariera\n_START_PARAGRAPH_\nWalkom je deloval kot hokejski sodnik v ligi NHL do 3. avgusta 2005, ko je napredoval do mened\xc5\xbementa lige. V sredini julija 2004 je nasledil Andyja Van Hellemonda na polo\xc5\xbeaju direktorja sojenja, ki je odstopil po kritikah zavoljo kontroverznega opravljanja polo\xc5\xbeaja._NEWLINE_Walkom je opravil magisterij iz trgovine na univerzi Laurentian University._NEWLINE_Kot sodnika so ga najeli leta 1990, ko se je prenehala njegova amaterska kariera, v kateri je dosegel uvrstitev na Stopnjo VI, najvi\xc5\xa1jo stopnjo v sodni\xc5\xa1kem programu organizacije Hockey Canada, in sodil na tekmah Memorial Cupa. V ligi NHL je nosil uniformo s \xc5\xa1tevilko 24 od sezone 1994/95 do upokojitve in skupno sodil na preko 600 tekmah rednega dela sezone, 84 tekmah kon\xc4\x8dnice, Zimskih olimpijskih igrah 2002, Svetovnem hokejskem prvenstvu 2004 in dveh finalih Stanleyjevega pokala. Walkom je prav tako slu\xc5\xbeil kot predsednik Zdru\xc5\xbeenja sodnikov lige NHL, delavskega zdru\xc5\xbeenja, ki predstavlja glavne in linijske sodnike._NEWLINE_Deloval je tudi kot direktor in lastnik \xc5\xa1ole North American School of Officiating, poletne \xc5\xa1ole za hokejske sodnike v Guelphu, Ontario._NEWLINE_Vodstvo lige ni nikoli razkrilo Walkomove letne pla\xc4\x8de, a nekateri viri (HockeyRefs.com; 3. avgust 2005) navajajo, da zna\xc5\xa1a pribli\xc5\xbeno 250.000 US$._NEWLINE_Walkom \xc5\xbeivi z \xc5\xbeeno Annie v Moon Townshipu, Pensilvanija. Imata tri otroke.'